|  |  |  |  |  |  |  |
| --- | --- | --- | --- | --- | --- | --- |
| Številka: 355-181/2016 | | | | | | |
| Ljubljana, dne 24. 10. 2018 | | | | | | |
| EVA: | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| ZADEVA: Poročilo o udeležbi delegacije republike slovenije na 27. zasedanju Stalne slovensko-avstrijske komisije za Muro – predlog za obravnavo | | | | | | | | | | | | |
| **1. Predlog sklepov vlade:** | | | | | | | | | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo,109/08, 38/10 – ZUKN, 8/12, 21/13, 47/13 – ZDU-1G, 65/14) je Vlada Republike Slovenije na \_\_\_\_\_\_\_seji sprejela naslednji  SKLEP   1. Vlada Republike Slovenije sprejme poročilo o udeležbi delegacije Republike Slovenije na 27. zasedanju Stalne slovensko-avstrijske komisije za Muro, ki je bilo 16. in 17. oktobra 2018 v Izoli.   Stojan TRAMTE  GENERALNI SEKRETAR | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | |
| Jure Leben, minister, Ministrstvo za okolje in prostor,  Vesna Ugrinovski, v. d. generalnega direktorja Direktorata za vode in investicije, Ministrstvo za okolje in prostor,  dr. Mitja Bricelj, Direktorat za vode in investicije, Ministrstvo za okolje in prostor | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | |
| / | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | |
| / | | | | | | | | | | | | |
| **5. Kratek povzetek gradiva: /** | | | | | | | | | | | | |
| Gradivo predstavlja poročilo o udeležbi delegacije Republike Slovenije na 27. zasedanju Stalne slovensko-avstrijske komisije za Muro. Vsebina zasedanja je bila namenjena pregledu izvajanja sklepov 26. zasedanja komisije, tekočem bilateralnem sodelovanju strokovnjakov komisije za Muro, strateškim nalogam na področju izvajanja EU vodne direktive in EU poplavne direktive ter energetskim interesom. | | | | | | | | | | | | |
| **6. Presoja posledic za:** | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | NE | | |
| b) | usklajenost slovenskega pravnega reda s pravnim redom Evropske unije | | | | | | | | | NE | | |
| c) | administrativne posledice | | | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | | |
| d) | okolje, vključno s prostorskimi in varstvenimi vidiki | | | | | | | | | NE | | |
| e) | socialno področje | | | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | | |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| **II. Finančne posledice za državni proračun** | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| **SKUPAJ** | | | | | |  | | | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| **SKUPAJ** | | | | | |  | | | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| **SKUPAJ** | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | |
| **7.b Predstavitev ocene finančnih posledic pod 40.000 EUR:**  **/** | | | | | | | | | | | |
| **8. Predstavitev sodelovanja z združenji občin: /** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | NE | | |
| Predlog gradiva ni takšne narave, da bi bila potrebna predhodna objava. | | | | | | | | | | | |
|  | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | DA | | |
| **11. Gradivo je uvrščeno v delovni program vlade:** | | | | | | | | | NE | | |
| JURE LEBEN  MINISTER | | | | | | | | | | | |

PRILOGA:

* + Jedro gradiva: Poročilo o udeležbi delegacije Republike Slovenije na 27. zasedanju Stalne slovensko-avstrijske komisije za Muro
  + Priloga: Uradni zapisnik 27. zasedanja, 16.–17. oktober 2018, Izola

**JEDRO** **GRADIVA:**

POROČILO

O UDELEŽBI DELEGACIJE REPUBLIKE SLOVENIJE NA

27. ZASEDANJU STALNE SLOVENSKO-AVSTRIJSKE KOMISIJE ZA MURO

Podlago za urejanje vodnogospodarskih vprašanj med Republiko Slovenijo in Republiko Avstrijo predstavlja Sporazum med Vlado Federativne Republike Jugoslavije in Zvezno vlado Republike Avstrije o vodnogospodarskih vprašanjih, ki se tičejo Mure, z dne 25. maja 1954. Nadaljnjo veljavnost tega sporazuma določa Zakon o ratifikaciji sporazuma med Republiko Slovenijo in Republiko Avstrijo o nadaljnji veljavnosti določenih jugoslovansko-avstrijskih pogodb v odnosih med Republiko Slovenijo in Republiko Avstrijo (Uradni list RS, Mednarodne pogodbe, št. 4/93).

Na 27. zasedanju Stalne slovensko-avstrijske komisije za Muro, ki je bilo 16. in 17. oktobra 2018 v Izoli, je bil obravnavan pregled sklepov 26. zasedanja, redno bilateralno sodelovanje strokovnjakov Komisije, izvajanje in usklajevanje vsebin, ki izhajajo iz EU vodne in poplavne direktive.

Komisija se je strinjala, da v okviru bilateralnega sodelovanja redno delo in usklajevanje strokovnjakov poteka sproti in tekoče. Sprejela je sklepe, ki strokovnjakom obeh strani nalagajo, da:

* + nadaljujejo preiskave glede ocene stanja vodotokov v skladu z dogovorjenim programom;
  + nadaljujejo s tekočimi deli pri usklajevanju hidrografskih podatkov, vključno s suspendiranimi snovmi, ter uskladijo letne visokovodne konice pretokov Mure na celotnem mejnem odseku Mure;
  + nadaljujejo z izboljšavami na prognostičnem modelu Mure in opravijo delo na projektu CROSSRISK;
  + nadaljujejo z monitoringom poglabljanja mejne Mure ter izvedejo naslednje kontrolne meritve v obdobju nizke vode 2018/2018;
  + opravijo dogovorjena vzdrževalna dela za leto 2019;
  + časovno in strokovno uskladijo ukrepe za sanacijo protipoplavnih nasipov in obrežnih zidov v Gornji Radgoni/Bad Radkersburgu;
  + koordinirajo predvidena dela (sanacijska) pri prečkanju Mure s plinovodom SOL;
  + opravijo dogovorjena vzdrževalna dela za leto 2019 na Kučnici in si prizadevajo za realizacijo izvedbenega projekta upravljanja voda na Kučnici ter da
  + nadaljujejo s sodelovanjem pri projektu goMURra in pri ostalih EU projektih.

Komisija je v nadaljevanju podprla sodelovanje strokovnjakov obeh strani v organih Mednarodne komisije za varstvo reke Donave (ICPDR), posebej pa tudi sodelovanje pri izvajanju poplavne direktive EU (strokovnjaki obeh strani so si izmenjali informacije o posodobljeni predhodni oceni poplavne ogroženosti in uskladili območja pomembnega vpliva poplav – ugotovili, da ni novih območij) in vodne direktive EU.

Glede energetske izrabe skupnega čezmejnega odseka na območju obstoječega objekta Ceršak, ki ga je treba sanirati, in možnega sodelovanja, je avstrijska stran poročala, da je stanje nespremenjeno. Izključna energetska izraba tega mejnega odseka s strani Slovenije še vedno ni v interesu avstrijskih družb za oskrbo z energijo (Energie Steiermark in Verbund). Na sestanku avstrijskih družb in DEM je bilo dogovorjeno, da bodo v prihodnjih mesecih potekali sestanki obeh strani o možnih variantah obnove.

Slovenska stran je poročala, da investitor DEM za energetsko izrabo reke Mure, pri pripravi študije variant za HE Hrastje Mota, kljub trem dopolnitvam okoljskega poročila ni predložil okoljsko sprejemljive variante, s katero bi lahko nadaljevali postopek celovite presoje vplivov na okolje, zato čezmejnega postopka vplivov na okolje Slovenija ni pričela. Pri iskanju morebitnih rešitev bo treba upoštevati tudi dejstvo, da je bila Mura razglašena za Biosferno območje.

Naslednje zasedanje Komisije bo 8. in 9. oktobra 2018 v Avstriji.

**PRILOGA:**

**STALNA SLOVENSKO-AVSTRIJSKA**

**KOMISIJA ZA MURO**

**U R A D N I Z A P I S N I K**

**27. ZASEDANJA**

16.–17. oktober 2018

Izola

Udeleženci:

Slovenska delegacija:

Predsednik: dr. Mitja **BRICELJ**

sekretar, Ministrstvo za okolje in prostor

Članice in člani: mag. Luka **ŠTRAVS**

vodja Sektorja za urejanje voda, Ministrstvo za okolje in prostor

Robert **GRNJAK,** univ. dipl. inž.

podsekretar, Ministrstvo za okolje in prostor

mag. Tina **VONČINA,** univ. dipl. pol.

sekretarka, Ministrstvo za okolje in prostor

Strokovnjakinje in strokovnjaki:

Anton **KUSTEC**, univ. dipl. inž. gradb.

vodja Sektorja območja Mure, Direkcija Republike Slovenije za vode

Gordana **BELTRAM,**

sekretarka, Ministrstvo za okolje in prostor

Mateja **RIBNIKAR,** dipl.inž.

svetovalka, Ministrstvo za okolje in prostor

dr. Nataša **DOLINAR,** univ. dipl. biol.

vodja Sektorja za ekološko stanje voda, Agencija Republike Slovenije za okolje

Cvetko **KOSEC,** univ. dipl. inž. el.

sekretar, Ministrstvo za infrastrukturo

Martina **JERMAN**, univ. dipl. prev.

pooblaščena ministrica, Ministrstvo za zunanje zadeve

mag. Igor **ČUŠ**, dipl. inž. grad.

Dravske elektrarne Maribor

Zapisničarka: Barbara **POTOČNIK,** univ. dipl. pol.

višja svetovalka, Ministrstvo za okolje in prostor

Tolmačinja: Jana **VEBER**

Avstrijska delegacija:

Predsednik: dr. Konrad **STANIA,** dipl. inž.

referent v Zveznem ministrstvu za trajnost in turizem

Članice in člani: dr. Monika **EDER-PAIER**

vodja oddelka v Zveznem ministrstvu za trajnost in turizem

Johann **WIEDNER,** dipl. inž.

vodja oddelka v Uradu Štajerske deželne vlade

Rudolf **HORNICH,** dipl. inž.

referent v Uradu Štajerske deželne vlade

Strokovnjakinje in strokovnjaki:

mag. Barbara **FRIEHS**

vodja referata v Uradu Štajerske deželne vlade

mag. Gerd **FRIK**

Zveza Austrian Hydro Power, d.o.o.

mag. Birgit **KONECNY**

vodja oddelka v Uradu Štajerske deželne vlade

Tanja **SCHRIEBL,** dipl. inž.

referentka v Uradu Štajerske deželne vlade

Michael **WEDENIG,** dipl. inž., gradbeni mojster

vodja oddelka za načrtovanje/projektiranje, Energie Steiermark Green

Power GmbH

Zapisničarka: Brigitte **SKORIANZ**

referentka v Uradu Štajerske deželne vlade

Tolmačinja: mag. Darja **SOMMER-TEPPEY**

Opazovalke in opazovalci madžarske strani:

Peter **SOMOGYI,** dipl. inž.

vodja Oddelka za hidrologijo in arhiv podatkov,

Zahodno podonavska direkcija za vodno gospodarstvo

dr. Zsuzsanna **ENGI**

vodja Oddelka za vodno gospodarstvo in namakanje,

Zahodno podonavska direkcija za vodno gospodarstvo

Temu (27.) zasedanju predseduje dr. Mitja **BRICELJ,** sekretar na Ministrstvu za okolje in prostor Republike Slovenije.

Sklicuje se na svoje imenovanje za predsednika slovenske delegacije.

Avstrijsko delegacijo vodi dr. Konrad **STANIA**, dipl. inž., referent v Zveznem ministrstvu za trajnost in turizem Republike Avstrije.

Sklicuje se na svoje imenovanje za predsednika avstrijske delegacije.

Slovenska delegacija sporoča, da je Vlada Republike Slovenije uradni zapisnik 26. zasedanja potrdila 28. novembra 2017.

Avstrijska delegacija sporoča, da je ministrski svet Republike Avstrije dne 21. marca 2018 potrdil uradni zapisnik 26. zasedanja, ki je bil podpisan 10. novembra 2017 v kraju Bruck an der Mur.

**Dnevni red:**

1. **Izvedba sklepov 26. zasedanja komisije**
2. **Tekoče bilateralno usklajevanje**
   1. Poročilo o tekočem delu strokovnjakov Stalne slovensko-avstrijske komisije za

Muro

* 1. Sklepi o delu strokovnjakov Stalne slovensko-avstrijske komisije za Muro

1. **Strateške naloge**
   1. Konvencija o varstvu reke Donave
   2. Bilateralno sodelovanje za izvajanje vodne direktive EU
   3. Sodelovanje za izvajanje poplavne direktive EU
   4. Energetski interesi

**4. Razno**

4.1 Finančni obračun skupnih del

4.2Izvajanje poplavne direktive, revizija s strani Računskega sodišča EU

4.3 Projekt DriDanube (Drought Risk in the Danube Region)

4.4 Priključitev na vodovod občine Ehrenhausen

4.5 EU makroregionalne strategije

**5. Določitev časa in kraja naslednjega zasedanja**

**1. Izvedba sklepov 26. zasedanja komisije**

Komisija ugotavlja, da so bili sklepi, sprejeti na 26. zasedanju Stalne slovensko-avstrijske komisije, izvedeni takole:

K točki 1: Tekoče zadeve so se nadaljevale v skladu z dosedanjimi sklepi komisije.

K točki 2:

k Prilogi 1 26. zasedanja, točka 1.1:

Monitoring je bil opravljen.

k Prilogi 1 26. zasedanja, točka 1.2:

Podatki za leto 2016 so bili usklajeni dne 15. maja 2018.

Strokovnjaki obeh strani so nadaljevali z deli za izboljšanje modela napovedovanja poplav na Muri.

k Prilogi 1 26. zasedanja, točka 1.3:

Kontrolne meritve na mejnem odseku Mure bodo izvedene v obdobju nizke vode 2018/2019.

k Prilogi 1 26. zasedanja, točka 2.1.1.1:

Komisija se seznani, da so vzdrževalna dela na Muri, ki jih je sprejela s sklepom, v teku, in da bodo zaključena do konca 2018.

k Prilogi 1 26. zasedanja, točka 2.1.1.3:

Strokovnjaki usklajujejo potrebne aktivnosti za izvajanje predvidenih ukrepov ob upoštevanju skupne časovnice izvedbe.

k Prilogi 1 26. zasedanja, točka 2.1.2.1:

Komisija se seznani, da so vzdrževalna dela na Kučnici, ki jih je sprejela s sklepom, v teku, in da bodo zaključena do konca leta 2018.

k Prilogi 1 26. zasedanja, točka 2.1.2.4:

Strokovnjaki obeh strani so nadaljevali sodelovanje v tej zadevi.

K točki 3 :

3.2 Strokovnjaki obeh strani sodelujejo pri vodni direktivi Evropske unije.

3.3 Strokovnjaki obeh strani sodelujejo pri poplavni direktivi Evropske unije.

3.4 Strokovnjaki obeh strani se medsebojno informirajo o stanju in načrtovanju energetske rabe Mure.

K točki 5:

27. zasedanje je potekalo 16. in 17. oktobra 2018 v Izoli.

**2. Tekoče bilateralno usklajevanje**

**2.1 Poročilo o tekočem delu strokovnjakov Stalne slovensko-avstrijske komisije za Muro**

V okviru bilateralnega sodelovanja sproti potekajo pogovori o usklajevanju na ravni strokovnjakov obeh strani. Rezultati teh pogovorov so zabeleženi v zapisniku kot Priloga 1. Priloga 2 vsebuje rezultate preiskav stanja voda.

Priloga 3 vsebuje seznam korespondenčnih služb obeh držav.

Komisija se seznani s tema zapisnikoma ter s seznamom korespondenčnih služb.

**2.2 Sklepi k delu strokovnjakov Stalne slovensko-avstrijske komisije za Muro**

Komisija sklene naslednje:

K Prilogi 1, točka "1.1 Ocena stanja voda":

* Strokovnjakom se naroča, da nadaljujejo preiskave v skladu z dogovorjenim programom (Priloga 1, točka 1.1).

K Prilogi 1, točka "1.2 Hidrografija":

* Strokovnjakom obeh strani se naroča, da nadaljujejo s tekočimi deli pri usklajevanju hidrografskih podatkov vključno s suspendiranimi snovmi, kot tudi da uskladijo letne visokovodne konice pretokov Mure na celotnem mejnem odseku Mure.
* Strokovnjakom, odgovornim za delovanje prognostičnega modela, se naroča, da nadaljujejo s sprotnimi izboljšavami na modelu Mure, v skladu z vlogo opravijo delo na projektu CROSSRISK, in da na skupnih sestankih nadaljujejo z izmenjavo izkušenj.

K Prilogi 1, točka "1.3 Kontrolne meritve“:

* Strokovnjakom obeh strani se naroča, naj nadaljujejo z monitoringom poglabljanja mejne Mure in z razvojem razširjenih odsekov.
* Strokovnjakom obeh strani se naroča, da poskrbijo za naslednje kontrolne meritve v obdobju nizke vode 2018/2019.

K Prilogi 1, točka "2.1.1.1 Mejni odsek Mure, vzdrževalna dela":

* Komisija naroča strokovnjakom, da opravijo vzdrževalna dela za leto 2019, ki so navedena v Prilogi 1, točka 2.1.1.1.

K Prilogi 1, točka "2.1.1.3 Adaptacija protipoplavnih nasipov in obrežnih zidov v območju Gornja Radgona-Lutverci/Bad Radkersburg-Halbenrain":

* Komisija sklene, da naj strokovnjaki obeh strani ukrepe strokovno in časovno koordinirajo.

K Prilogi 1, točka 2.1.1.5 »Prečkanje s plinovodom SOL – sanacijska dela«:

* Komisija se seznani s sporočilom in naroča strokovnjakom obeh strani, da koordinirajo predvidena dela.

K Prilogi 1, točka 2.1.1.7 »Kolesarski most čez Muro v Šentilju-Murfeld«:

* Komisija se seznani s sporočilom in ugotavlja, da za izvedbo tega projekta ne obstajajo ugovori.

K Prilogi 1, točka "2.1.2.1 Kučnica in vzdrževalna dela":

* Komisija naroča strokovnjakom, da opravijo vzdrževalna dela za leto 2019, ki so navedena v Prilogi 1, točka 2.1.2.1.

K Prilogi 1, točka "2.1.2.4 Vodnogospodarski razvoj Kučnice":

* Komisija naroča strokovnjakom, naj si še naprej prizadevajo za realizacijo izvedbenega projekta upravljanja voda na Kučnici.

K Prilogi 1, točka "2.1.4 Programi, sofinancirani s strani EU":

* Komisija naroča strokovnjakom obeh strani, naj nadaljujejo s sodelovanjem pri projektu goMURra.
* Komisija podpira nadaljnje sodelovanje v okviru projektov, ki jih sofinancira EU.

**3. Strateške naloge**

**3.1 Konvencija o varstvu reke Donave**

Komisija pozdravlja in podpira sodelovanje strokovnjakov obeh strani v organih Mednarodne komisije za varstvo reke Donave (ICPDR), posebno pri izvajanju vodne direktive EU, poplavne direktive EU in Strategije EU za Podonavje.

Na srečanjih ICPDR strokovne skupine za poplave, ki sta potekali maja 2018 v Bratislavi in oktobra 2018 v Gradcu, so strokovnjaki obeh strani poročali o skupnem delu in skupnih projektih.

**3.2 Bilateralno sodelovanje za izvajanje vodne direktive EU**

Slovenska stran poroča, da je bilo maja 2017 zaključeno elektronsko poročanje glede načrtov upravljanja voda. V obdobju poročanja v zvezi z Načrtom upravljanja voda na vodnem območju Donave za obdobje 2016–2021 in Programom ukrepov upravljanja voda, ni bilo sprememb.

Načrta upravljanja voda in Program ukrepov upravljanja voda so objavljeni na spletni strani:  
<http://www.mop.gov.si/si/delovna_podrocja/voda/nacrt_upravljanja_voda/>

Potekajo aktivnosti za pripravo načrtov upravljanja voda za naslednje obdobje od leta 2021 do leta 2027.

V obdobju poročanja je v zvezi z direktivami EU, ki so pomembne za področje voda, začel veljati Pravilnik o vodnem katastru (Uradni list RS, št. 30/17).

Avstrijska stran poroča, da je izvajanje ukrepov avstrijskega nacionalnega načrta upravljanja voda v teku.

Komisija ugotavlja, da bi bilo primerno uskladiti lokacije in kilometrino obmejnih voda. Naroča strokovnjakom obeh strani:

* + dr. Christian MAIER, [christian.maier@bgld.gv.at](mailto:christian.maier@bgld.gv.at), Urad Gradiščanske deželne vlade
  + Wolfgang NEUKAM, [wolfgang.neukam@stmk.gv.at](mailto:wolfgang.neukam@stmk.gv.at), Urad Štajerske deželne vlade
  + Tomaž GRILJ, [tomaz.grilj@gov.si](mailto:tomaz.grilj@gov.si), Ministrstvo za okolje in prostor, Sektor za urejanje voda,
  + mag. Luka ŠTRAVS, [luka.stravs@gov.si](mailto:luka.stravs@gov.si), Ministrstvo za okolje in prostor, Sektor za urejanje voda,

da sodelujejo.

Komisija se seznani s tem sporočilom in naroča strokovnjakom obeh strani, da nadaljujejo s sodelovanjem v tej zadevi.

* 1. **Sodelovanje za izvajanje poplavne direktive EU**

Strokovnjaki obeh strani so nadaljevali sodelovanje glede izvajanja evropske poplavne direktive. Obe strani se strinjata, da bodo strokovnjaki tudi v prihodnosti sodelovali na področju zmanjševanja poplavne ogroženosti.

Obe strani poročata, da sta predstavili aktivnosti na obeh straneh meje v okviru izvajanja drugega cikla EU poplavne direktive. Eksperti obeh strani so predstavili tudi spremembe in posodobitve metod, ki so jih uporabljali pri pripravi druge Predhodne ocene poplavne ogroženosti in območij pomembnega vpliva poplav. Še posebej na poudarku upoštevanja podnebnih sprememb.

Eksperti obeh strani so si izmenjali informacije o posodobljeni predhodni oceni poplavne ogroženosti. Prav tako pa so uskladili območja pomembnega vpliva poplav in skupaj ugotovili, da na tem območju ni novih območij pomembnega vpliva poplav.

Obe strani sta tudi pozdravili izmenjavo informacij in izkušenj v okviru izvajanja EU poplavne direktive na mednarodni delavnici, ki je bila v Ljubljani s strani Slovenije organizirana v maju 2018.

Predlagano je, da se spomladi leta 2019 naslednja v seriji teh delavnic organizira v Avstriji.

Komisija se seznani s tem sporočilom in naroča strokovnjakom obeh strani, da nadaljujejo s sodelovanjem v tej zadevi.

* 1. **Energetski interesi**

Avstrijska stran v zvezi z energetskimi interesi poroča, da so predstavniki družb Energie Steiermark Green Power GmbH in Verbund Hydropower (VHP) predsednika avstrijske delegacije pisno obvestili, da je s strani teh dveh podjetij od 26. zasedanja Stalne slovensko-avstrijske komisije za Muro glede energetske izrabe skupnega čezmejnega odseka na območju obstoječega objekta Ceršak, ki ga je treba sanirati, kot tudi glede možnega sodelovanja stanje nespremenjeno. Ocena glede gradnje hidroelektrarne na tem odseku je odvisna predvsem od aktivnosti slovenske strani. Izključna energetska izraba tega mejnega odseka s strani Slovenije še vedno ni v interesu teh dveh družb za oskrbo z energijo. Dogovorjeno je, da bodo v prihodnjih mesecih potekali sestanki med zgoraj navedenimi deležniki o možnih variantah obnove.

Slovenska stran poroča, da investitor DEM za energetsko izrabo reke Mure, pri pripravi študije variant za HE Hrastje Mota, kljub trem dopolnitvam okoljskega poročila ni predložil okoljsko sprejemljive variante, s katero bi lahko nadaljevali postopek celovite presoje vplivov na okolje, zato čezmejnega postopka vplivov na okolje Slovenija ni pričela.

Novo dejstvo je razglasitev Mure za Biosferno območje, ki ga bo treba upoštevati pri iskanju morebitnih rešitev.

**4. Razno**

**4.1 Finančni obračun skupnih del**

Komisija ugotavlja, da po 26. zasedanju Stalne slovensko-avstrijske komisije za Muro ne obstaja potreba po bilateralnem finančnem obračunu del.

**4.2. Izvajanje poplavne direktive, revizija s strani Računskega sodišča EU**

Obe strani ugotavljata, da Evropsko računsko sodišče je izvedlo revizijo izvajanja evropske poplavne direktive. Predmet te revizije je bil tudi projekt DRAMURCI. Sodelovanje na porečju Mure je bilo pozitivno ocenjeno.

Vsebina je zaključena in točka je umaknjena z dnevnega reda.

**4.3 Projekt DriDanube (Drought Risk in the Danube Region)**

Projekt DriDanube se uspešno nadaljuje in počasi približuje koncu. Po potrebi bodo rezultati predstavljeni na komisiji.

Obe strani sta ocenili, da je obravnava suše v obeh državah vse bolj aktualna tema. Komisija zato sklene, da bo vsebino suše in načrtovanje ukrepov za zmanjševanje njenih negativnih vplivov redno obravnavala.

**4.4 Priključitev na vodovod občine Ehrenhausen**

Avstrijska stran poroča,da je bila priključitev gospoda Viktorja Žižka, Caringa 15, 2201 Zgornja Kungota, na vodovod izvedena s soglasjem Mariborskega vodovoda.

Vsebina je zaključena in točka je umaknjena z dnevnega reda.

**4.5 EU makroregionalne strategije**

Rudi Hornich je prikazal »Dosežke slovensko-avstrijske komisije za Muro«, ki so bili predstavljeni na »EU konferenci o rekah 2018, reke brez meja« v Gradcu, 10.–11.10. 2018, kot prispevek k povezovanju EU Podonavske in EU Alpske strategije z Biosfernim območjem Mura-Drava-Donava.

Mitja Bricelj je predstavil aktivnosti EU Jadransko-jonske strategije z videom »Proti zeleni obali«, s ciljem povezovanja z EU Alpsko strategijo za uveljavljanje zelenih in modrih koridorjev pri načrtovanju prostorskega razvoja.

**5. Določitev časa in kraja naslednjega zasedanja**

Slovenska delegacija je kot gostiteljica naslednjega zasedanja predlagala, da bo 28. zasedanje Komisije 8. in 9. oktobra 2019 v Republiki Avstriji.

Za pripravo bo 4. in 5. septembra 2019 v Sloveniji potekal sestanek strokovnjakov.

Ta uradni zapisnik je sestavljen v slovenskem in nemškem jeziku. Obe besedili sta enako verodostojni. Vsaka delegacija prejme po en izvod uradnega zapisnika.

Izola, 17. oktober 2018

za slovensko delegacijo: za avstrijsko delegacijo:

dr. Mitja **BRICELJ** dr. Konrad **STANIA**, dipl. inž.

**PRILOGA:**

**Mnenje madžarskih opazovalcev:**

Madžarska stran se zahvaljuje komisiji za sklep, s katerim je bila slovenska stran pooblaščena, da povabi hrvaške in madžarske strokovnjake k tekočim usklajevanjem hidroloških podatkov Mure.

Predstavniki Madžarske se zahvaljujejo za vabilo na 27. zasedanje Stalne slovensko-avstrijske komisije za Muro in bodo veseli, če bodo v prihodnje vabljeni na zasedanje, kot je že doslej običajna praksa.